#አንደኛይቱ_የጳውሎስ_መልእክት_ለተሰሎንቄ_ሰዎች
#አጠቃላይ_መግቢያ
ሐዋሪያው ጳውሎስ ወደ ተሰሎንቄ ከተማ የመጣው በሁለተኛው የሚሽነሪ ጉዞው ላይ ነበር (ከ48 እስከ 51 ተብሎ ይተሰባል)፤ ተሰሎንቄ ከተማ ከመምጣቱ አስቀድሞ ፊሊጵሲዩስ ከተማ በሰበኩት ወንጌል የተነሣ ከባድ መከራን ተቀብለዋል - ወደ እስርም ተጥለው ነበር (የሐዋ. 17፥ 1 – 9)። በኋላም ወደ ተሰሎንቄ ከሲላስና ከጢሞቴዎስ ጋር እንደመጣና ለሦስት ሳምንት በዚህችው ከተማ በሙክራቦቻቸው ክርስቶስን እየሰበከ ቆዩ። ሆኖም (ምናልባትም ከፊልጵስዩስም ከመጡ አይሁድ አማኞች ጋር) በከተማው ያሉቱ አይሁዶች ሰው ሰብስበው “ኢየሱስ የሚባል ሌላ ንጉስ አለ” እያሉ ይሰብካሉ በማለትና ጉዳዩን ፖለቲካዊ በማድረግና በመክሰስ ከተማይቱን አወኩ። በኋላም የከተማይቱ ገዢዎች የከተማይቱ ነዋሪ የሆነውና ያሳረፋቸውን ኢያሶንን ዋስ አድርገው ከከተማው እንዲወጡና እንዳይመለሱ አዘዟቸው። ከዚያም በኢየሶሰን ዋስነት ከተማይቱን ለቀው ወደ ቤሪያ መጡ። አይሁዶች ግን ቤሪያ ድረስ ተከታትከለው ብዙ ስቃይ እንዳደረሱባቸው ይታወቃል - የሐዋ. 17፥ 13።

የአሁኗ ተሰሎንቄ 
የሁለተኛው ሚሽነሪ ጉዞ ተካፋዮች መከራን በየስፍራው ይቀበሉ ነበር፤ መከራቸው ምንአልባትም አካላዊ ጥቃት፣ በየአደባባዩ ውርደትና ማሕበራዊ መገለል ሊሆን ይችላል። እነዚህን ሁሉ ጳውሎስ በየደረሰባቸው እንደገጠሙት በመልዕክቶቹ አስፍሯቸዋል። ሆኖም ጳውሎስ ከዚህ ሁሉ መከራና ስቃይ ጀርባ ሰይጣን እንዳለ ያስተውላል - 2፡ 18። ተመልሶ ቶሎ እንዳይመጣም ይህ ትልቅ እቅፋት እንዳገደው ጠቁሟል። 
ወጥተውም በደረሱበት ቤሪያ የእግዚአብሔርን አሳብ ቢሰብኩ ከተሰሎንቄ ድረስ የተደራጁ ተቃዋሚ አይሁዳዊያን መጥተው ከተማይቱን አወኩ - ጳውሎስንም አማኞች አስመልጠውት ወደ አቴና  - ከዛም ወደ ቆሮንጦስ በድብቅ ሸኙት። ሆኖም ጳውሎስ ገና ካመኑ ትንሽ ጊዜ የሆናቸው የተሰሎንቄ ሰዎች ሁኔታ ስላሳሰበው ጢሞቴዎስን ላከው - 3፥ 2 – 3። ጢሞቴዎስም ከጥቂት ጊዜ በኋላ ከመልካም ዜና ጋር ወደ ጳውሎስ መጣ - የተሰሎንቄ ሰዎች ምንም እንኳ ካመኑ ትንሽ ጊዜ ቢሆናቸውም፣ መከራንም እንደ ጉድ ቢቀበሉም - ወንጌልን ሳይክዱ በጌታ ጸንተው እንደቆሙ ሪፖርት ይዞለት መጣ (3፥ 6 እና 8) ። 
እንግዲህ ለዚህ ሪፖርት ምላሽ ነው ጳውሎስ (ከሲላስና ከጢሞቴዎስ ጋራ) መልዕክቱን (እርሱና ባልጀሮቹ በመካከላቸው ያደረጉትንና የተመላለሱትን እንዴት እንደሆነ በማስታወስ፣ የሰሙት ወንጌል እውነት እንደሆነና ሌላም እንደሌለ ለማስታወስ) የጻፈው።
1. #ታሪካዊ_ዳራ
#ማን_ጻፈው፡ - ዘመናዊዎቹ የአዲስ ኪዳን መጽሐፍት ተመራማሪዎች እንኳ ሳይቀሩ የጳውሎስ ጸሐፊነትን ጥርጥር ውስጥ አይጥሉም። 
· ኢራኒየስ (ከ130 – 200 ዓ.ም. አካባቢ የኖረ) ለቀደሙት አብያተ ከርስቲያናት በጻፈው “against heresy” በሚለው ሥራው ቅዱስ ጳውሎስ እንደጻፈው ጠቁሟል። የአስክንድሪያው ቀለሜንጦስም (ከ150 – 215 ዓም አካባቢ የኖረ አባት) እንዲሁ የጳውሎስ መሆኑን መስክሯል፤ ጠርጣሊስም ከመሰከሩት አንዱ አባት ነው።
#ለማን_ተጻፈ ፡ - በመቄዶኒያ ክፍለ ሃገር ለምትኖር ተሰሎንቄ ከተማ ለኖሩ አማኞች
#መቼ፡ - በ49 እስከ 52 አካባቢ (50 የሚሉ ብዙ ናቸው) 
#ከየት_ተጻፈ፡ - ከቆሮንጦስ (ሲላስና ጢሞቴዎስ ጳውሎስ ከቤርያ ተደብቆ ካመለጠ በኋላ ያገኙት እዛ ነውና - የሐዋ. 18፥ 5፤ እና 1ኛ ተሰ. 3፥ 6)
#ኩነቱ_ምን_ነበር፡ - ታላቅ መከራ ከአይሁድ እየተቀበሉ ነው - ከዚህም የተነሣ የመጨረሻው ዘመን ሳይሆን አይቀርም የሚል ትልቅ ውዥንብር ተፈጥሮ ነበር።
#ቁልፍ ቃል - 1ኛ ተሰ. 4	፥ 13 – 18 
2. #ስነጽሑፋዊው_ቁመናና_ፋይዳው 
የጽሑፉ ዓይነት አንድን የሰሙትን እውነት እና ያ እውነት እንዴት ባለ የሕይወት ምልልስ በመካከላቸው እንደተሰበከ ማሳሰቢያ መልዕክት ነው።
#ዓላማው፡ - ገና በልጅነታቸው (በእምነት) በመከራ የሚያልፉትን ለማጽናት፣ ጳውሎስን ከወጣ በኋላ የሚከሱት ካሉ ስለ አገልግሎት ንጽሕናውና እውነታው መልስ ለመስጠት እና እንዲሁም በመካከላቸው የተፈጠረውን የመረሻው ዘመን ምልከታን ማረቅ ነው።
#ማውጫ፡ - 
I. የመልእክቱ መክፈቻ (ሠላምታ) - 1፥ 1
II. ጳውሎስ ለተሰሎንቄ አማኞች የቀረበ ምስጋና እና ፍቅር የተገለጠበት - 1፥ 2 - 3፥ 13 
A. ለእነርሱ ያለው ጸሎትና ለአምላክ ስለእነርሱ ምስጋና - 1፥ 2 – 10 
B. እነርሱን በጎበኘበት ጊዜ ጳውሎስ ከአማኞች ጋር የነበረው ግንኙነት - ንጽሕናና የእነርሱ በሕይወት ማደግ (እንደ ጥሩ ወላጅ) ነበር - 2፥ 1- 12 
C. ሁለተኛ ጊዜ ጳውሎስ ስለ ተሰሎንቄ አማኞች ያለው ጸሎትና ምስጋና - 2፥ 13 – 16
D. ከተሰሎንቄ ከወጣ በኋላ እንኳ ከእነርሱ ጋር ያለው ግንኙነት - 2፥ 17 - 3፥ 10
E. ለሦስተኛ ጊዜ የምስጋና ጸሎት ያቀረበበትና ሦስት ዋና ዋና ነገሮችን (በሚቀጥለት የምንባብ ክፍሎች የሚያነሳቸውን) ማንሳቱ - ቅድስና፣ ክርስቲያናዊ ፍቅርና የክርስቶስ ዳግመኛ ምጻት ጉዳይ 
III. ማበረታቻ ቃል እና ዋና ዋና ትእዛዞች - 4፥ 1 - 5፥ 22 
A. የማበረታቻ አሳቦቹ ምገቢያ - 4፥ 1 – 2 
B. ቅድስናንና ከዝሙት እንዲርቁ የሚያበረታታበት ቃል - 4፥ 3 – 8 
C. ክርስቲያናዊ ፍቅርንና ኋላፊነት (ተጠያቂነት ያለበት) ሕይወትን እንዲመሩ ያበረታታበት ቃል - 4፥ 9 – 12 
D. ስለጌታችን ዳግመኛ መመለስ ጉዳይ የተሰጠ ትእዛዝ - 4፥ 13 – 18 
E. ስለዳግመኛ ምጻቱ የተሰጠ ማበረታቻ ቃል - 5፥ 1 – 11 
F. አጠቃላይ የሆነ የማበረታቻ ቃል - 5፥ 12 – 22 
IV. ማጠቃለያ - 5፥ 23 – 28 
3. #ስነ_መለኮታዊው_አሳብ 
ሁለት ነገር እናንሳ፡ - 
1) #የአሁን_ዘመን_ክርስቲያናዊ_ጥሪአችን_ምንድን_ነው? 
#ፍቀር
ይህን አሳብ ደግመን ደጋግመን ማሰብ አለብን። ክርስቲያን የመጨረሻው ተስፋ እስኪገለጥ ሊታወቅበት፣ በዓለም ያሉትም የክርስቶስ መሆናችንን የሚያውቁበት ትልቁ መለያችን “ፍቅር” ነው። ጳውሎስ ከመካከላቸው ከተለየና ከወጣ በኋላ ያስተማረውን እንደሚያስታውሳቸው ሁሉ ሊያደርጉት የተገባውን ሕይወትም ልክ እንደ ወላጅ ሆኖ በፍቅር በመካከላቸው የተመላለሰበትን ያስታውሳቸዋል።
ለነገሩ ጳውሎስ ያገለገላቸውን ቅዱሳን በትክክለኛው መንገድ እየሄዱ ይሆን አይሆን የሚለይበትም አንዱ መሣሪያ እርስ በእርስ ያላቸው ፍቅር ነው፤ በመልዕክቶቹ በተደጋጋሚ እንደምናየው - ክርስቲያኖች - ተግባር ያለው እምነት (ፍሬ ያለው እምነት)፣ ስለሌሎች የሚደክም ፍቅር (ዋጋ የሚያስከፍል ፍቅር) እና የጸና ተስፋ (ተስፋቸው ከሰማይ በሚገለጠው ጌታ ኢየሱስ ከሆነና እርሱን እየጠበቁ ከሆነ) - በትክክለኛው መንገድ እንዳሉ ይመሰክራል - 1፥ 4 (እንደተመረጣችሁ አውቀናልና)
2) [bookmark: _GoBack]የሚመጣው_ዘመን_ተስፋችንʔ አንድ ክርስቲያን በዚህ ዓለም ሲኖር ምን ተስፋ ያድርግ? #የጌታችንን_የኢየሱስ_ክርስቶስ_መገለጥ
በጣም የሚገርመውና አስተማሪው ነገር ምንም እንኳን የሚያልፉበት መንገድ አስቸጋሪና መከራን በግፍ እየተቀበሉ ቢሆንም አሁንም በዚህ ሁሉ የክርስቶስን መገለጥና የመጨረሻና ታላቅ ተስፋ የሆነውን እንዲጠብቁ ያዛል። እውነተኛ ተስፋ ከላይ እንደተገለጸው የክርስቶስ መገለጥ ላይ የተንጠለጠለ ነው። በዚህ ተስፋ መከራን ይታገሳሉ፤ በዚህ ተስፋ የሚያሳድዷቸውን ይመርቃሉ፤ በዚህ ተስፋ የሚደርስባቸውን እንግልት በጽናት ይቀበላሉ።
ይሄን ይመክራቸዋል - 1 ተሰ. 3፥ 12 – 13 “ጌታችንም ኢየሱስ ክርስቶስ ከቅዱሳኑ ሁሉ ጋር ሲመጣ፥ በአምላካችንና በአባታችን ፊት በቅድስና ነቀፋ የሌለበት አድርጎ ልባችሁን ያጸና ዘንድ፥ እኛ ደግሞ ለእናንተ እንደምንሆን ጌታ እርስ በእርሳችሁ ያላችሁን ለሁሉም የሚሆን ፍቅራችሁን ያብዛ ይጨምርም።”

